# Sofia Boutella

Sofia Boutella (àrab: صوفيا بوتلة, Ṣūfiyā Būtalla) (Bab El-Oued, Algèria, 3 d'abril de 1982) és una actriu, ballarina i model algeriana.

## Primers anys

Sofia Boutella va néixer al districte de Bab El-Oued a Algèria. La seva mare és arquitecta i el seu pare músic de jazz. El seu germà, Seif, treballa com a artista d'efectes especials i visuals a la indústria de l'entreteniment.
Va créixer en una família laica que conreava l'expressió artística i la creativitat. Boutella ha descrit la seva infància com a feliç, tot afirmant que va ser «una sort de néixer en una família que li va permetre expressar-se, ser ella mateixa i deixar sortir tota mena de colors que vivien en la seva imaginació i en el seu cor».
Animada per la seva família, Boutella va començar a estudiar dansa clàssica quan tenia cinc anys, poc després d'haver-se traslladat a França a causa de la Guerra Civil d'Algèria, va començar a practicar gimnàstica rítmica i a competir amb la selecció francesa als 18 anys.

## Carrera de ballarina

A París, va descobrir diferents estils de dansa, especialment el hip hop i la dansa urbana que li oferien més llibertat en comparació amb els estils més disciplinats, com el ballet clàssic i la gimnàstica. Es va unir a un grup anomenat Vagabond Crew, que va guanyar la Battle of the year el 2006.
L'any 2007, va ser escollida per a la campanya «Keep Up» de Nike Women fet que va suposar un gran impuls per a la seva carrera i la va portar a treballar al costat d'estrelles com Madonna, en el Confessions Tour i Rihanna
Boutella havia de formar part dels concerts de Michael Jackson «This Is It», però no va poder finalment a causa de l'ampliació de la gira de Madonna, donat que coincidien les dates. No obstant, sí que va ser el personatge principal del vídeo musical de Hollywood Tonight de Michael Jackson el febrer de 2011.
A partir dels 17 anys, va treballar amb la coreògrafa espanyola Blanca Li i va a començar a ballar en pel·lícules i programes televisius, així com en anuncis publicitaris i en gires de concerts. Va ser la protagonista, interpretant el personatge d'Eva, a la pel·lícula dramàtica StreetDance 2 (2012), i en la seqüela de StreetDance 3D (2010).

## Carrera d'actriu

L'any 2014, després de dotze anys com a ballarina, Boutella va decidir focalitzar-se com a actriu. Inicialment, va evitar deliberadament fer audicions per als papers principals, perquè volia interpretar personatges secundaris per aprendre d'actors més experimentats. El 2015, va aparèixer a la seva primera gran pel·lícula, Kingsman: The Secret Service, que va donar un impuls a la seva carrera com a actriu. Un any més tard, va aparèixer com la guerrera alienígena Jaylah a Star Trek Beyond, estrenada el 22 de juliol de 2016.
El 2017, va interpretar una agent secret francesa a la pel·lícula de David Leitch Atomic Blonde, que també comptava amb Charlize Theron, James McAvoy, John Goodman i Toby Jones. El mateix any, va interpretar el personatge principal a The Mummy, juntament amb Tom Cruise, Russell Crowe i Annabelle Wallis.
A partir del 2018, es va consagrar com a actriu i va protagonitzar la pel·lícula de terror psicològic Climax de Gaspar Noé, va treballar al costat de Michael B. Jordan i Michael Shannon en la pel·lícula dramàtica de HBO Fahrenheit 451, i en el thriller distòpic Hotel Artem va representava el personatge de 'Nice' amb Jodie Foster, Jeff Goldblum i Dave Bautista.
L'octubre de 2019, va protagonitzar l'episodi 5 de la primera temporada d'Amazon Prime Modern Love. El novembre de 2021, Boutella va ser la protagonista de la pel·lícula d'aventures de ciència-ficció Rebel Moon dirigida per Zack Snyder per a Netflix. El 2022, va ser la protagonista femenina a la sèrie britànica SAS: Rogue Heroes interpretant el paper d'Eva Mansour.

## Vida personal

Tot i que ha viscut principalment a França des dels 10 anys, Boutella manté forts vincles amb les seves arrels i identitat algeriana:
| « | Algèria és un país que m'estimo molt, perquè és d'on sóc, d'on és la meva família, és casa meva. Això no m'abandonarà mai. Em considero molt cosmopolita, però deixar un lloc quan ets tan jove, no es fa sense perdre el sentit d'identitat i la pertinença a un lloc. Crec que he estat beneïda amb la capacitat de viatjar, perquè no tinc por d'anar enlloc, però trobo a faltar un sentiment de llar, que originalment era Algèria. Tanmateix em sento algeriana, estic orgullosa de ser algeriana i ho porto amb mi, allà on vagi. | » |
Boutella és la cosina de l'actriu Shirine Boutella.
Des de març de 2014 fins a octubre de 2018, Boutella va mantenir una relació amb l'actor irlandès Robert Sheehan.
Té com a referències artístiques a Fred Astaire, Jean-Michel Basquiat, Daniel Day-Lewis i Bob Fosse com a influències artístiques.

## Vídeos musicals (selecció)

* Cesária Évora – "Nutridinha" (2001)
* Jamiroquai – "Little L" (2001)
* BodyRockers – "I Like the Way (You Move)" (2005)
* Axwell – "Feel the Vibe ('Til the Morning Comes)" (2005)
* Madonna – "Hung Up" (2005)
* Madonna – "Sorry" (2006)
* Chris Brown – "Wall to Wall" (2007)
* Michael Jackson – "Hollywood Tonight" (2011)
* Take That – "Get Ready For It" (2015)
* Thirty Seconds to Mars – "Rescue Me" (2018)
* Madonna – "God Control" (2019)
* Foo Fighters – "Shame Shame" (2020)
* Silas Bassa – "Katia the runaway" (2020)

## Filmografia

Pel·lícules i sèries :
| Any | Títol | Paper | Notes |
| 2002 | Le Défi | | |
| 2004 | Les Cordier, juge et flic | Maya | Episodi: "Temps mort" |
| 2005 | Permis D'Aimer | Lila | |
| 2006 | Azur et Asmar | La Fée des elfes | Veu |
| 2006 | Megatánc (Megadance) | | |
| 2007 | Supermodelo | | |
| 2007 | The Confessions Tour: Live from London | | Ballarina |
| 2010 | Dancing with the Stars | | Episodi: "Macy's Stars of Dance" |
| 2012 | StreetDance 2 | Eva | |
| 2014 | Monsters: Dark Continent | Ara | |
| 2015 | Kingsman: The Secret Service | Gazelle | |
| 2016 | Star Trek Beyond | Jaylah | |
| 2016 | Tiger Raid | Shadha | |
| 2016 | Jet Trash | Vix | |
| 2017 | The Mummy | Princess Ahmanet | Nominada – Golden Raspberry Award for Worst Supporting Actress |
| 2017 | Atomic Blonde | Delphine Lasalle | Nominada – ALOS Award for Best Supporting Actress |
| 2017 | Kingsman: The Golden Circle | Gazelle | Archive footage |
| 2018 | Fahrenheit 451 | Clarisse | Film televisiu |
| 2018 | Climax | Selva | |
| 2018 | Hotel Artemis | Nice | |
| 2019 | Love, Antosha | Herself | Documentari |
| 2019 | Modern Love | Yasmine | Sèrie televisiva; 2 episodis |
| 2021 | Prisoners of the Ghostland | Bernice | |
| 2021 | Settlers | Ilsa | |
| 2022 | Guillermo del Toro's Cabinet of Curiosities | Dr. Zahra | Sèrie televisiva; 1 episodi |
| 2022 | SAS: Rogue Heroes | Eve | Minisèrie |
| 2023 | Rebel Moon | Kora | |
| 2024 | Argylle | | Post-producció |
| 2024 | Rebel Moon – Part Two: The Scargiver | Kora | Post-producció |
| TBA | The Killer's Game | Maize | En rodatge |

## Referències

* ↑ «Sofia Boutella» (en francès). AlloCiné. [Consulta: 30 desembre 2023].
* 1 2 «How Sofia Boutella Is Redefining Her Action Stardom» (en anglès). The Hollywood Reporter, 08-06-2018. [Consulta: 30 desembre 2023].
* ↑ «Sofia Boutella Is the Best New Action Star of 2017» (en anglès). GQ. Condé Nast, 05-12-2017. [Consulta: 30 desembre 2023].
* ↑ «La Momie: Sofia Boutella, une danseuse franco-algérienne adoptée par Hollywood» (en francès). L'Express, 14-06-2017. [Consulta: 30 desembre 2023].
* ↑ Lachichi, Mohamed-Chérif «Sofia Boutella, de Bab El-Oued à Hollywood / Sofia Boutella, from Bab El-Oued to Hollywood» (en francès). Liberté [Algeria], 21-08-2016 [Consulta: 30 desembre 2023]. «Née le 3 avril 1982 à Alger, dans le quartier mythique de Bab El-Oued... / Born April 3, 1982 in Algiers, in the mythical district of Bab El-Oued...» Arxivat 22 August 2016$^{[Datemismatch]}$ a Wayback Machine.
* ↑ «Sofia Boutella, l'Algérienne qui a conquis Hollywood» (en francès). TSA, 10-06-2017. [Consulta: 30 desembre 2023].
* ↑ «IndieLondon: Streetdance 2 – Sofia Boutella interview – Your London Reviews» (en anglès). indielondon.co.uk. [Consulta: 30 desembre 2023].
* ↑ Morrow, Brendan. «Sofia Boutella's Family: 5 Fast Facts You Need to Know» (en anglès). Heavy.com, 08-06-2017. [Consulta: 30 desembre 2023].
* 1 2 3 «Meet Sofia Boutella: Bazaar's June Cover Star» (en anglès). Harper's BAZAAR Arabia. [Consulta: 30 desembre 2023].
* 1 2 «Sofia Boutella Biography» (en anglès). Sofia Online. [Consulta: 30 desembre 2023].
* 1 2 «Biography of Sofia Boutella» (en anglès). African Success. Arxivat de l'original el 1 desembre 2018. [Consulta: 30 desembre 2023].
* ↑ «Michael Jackson – Hollywood Tonight» (en anglès). YouTube. michaeljacksonVEVO, 09-03-2011. Arxivat de l'original el 2023-12-20. [Consulta: 30 desembre 2023].
* ↑ «All Street Dance Streetdance 2 (3D) Vertigo Films official press release» (en anglès). All Street Dance. [Consulta: 30 desembre 2023].
* ↑ Fleming, Mike Jr. «Matthew Vaughn's 'The Secret Service' Gets A Femme Fatale In Sofia Boutella» (en anglès). Deadline Hollywood, 29-10-2013. Arxivat de l'original el 2014-04-22. [Consulta: 30 desembre 2023].
* 1 2 «'Kingsman' Breakout Sofia Boutella Joins Charlize Theron in Spy Thriller 'The Coldest City' (Exclusive)». thewrap.com, 26-10-2015 [Consulta: 30 desembre 2023].
* ↑ «'Mummy' Star Sofia Boutella Joins Michael B. Jordan in 'Fahrenheit 451'». The Hollywood Reporter, 06-06-2017. [Consulta: 30 desembre 2023].
* ↑ Kroll, Justin «Zack Snyder Taps Sofia Boutella To Star In His New Sci-fi Adventure 'Rebel Moon' At Netflix». Deadline Hollywood, 02-11-2021 [Consulta: 30 desembre 2023].
* ↑ «SAS Rogue Heroes», 30-10-2022. [Consulta: 30 desembre 2023].
* ↑ O'Toole, Jason. «The Full Hot Press Interview with Robert Sheehan» (en anglès). Hot Press. [Consulta: 30 desembre 2023].
* ↑ «Robert Sheehan on girlfriend Sofia Boutella: 'You're staring at five months apart, but it always works out'» (en anglès). Irish Independent. [Consulta: 30 desembre 2023].
* ↑ Gamboa, Shéyen (September–October 2009). «Sofia Boutella, la force et la beauté» [Sofia Boutella, strength and beauty]. A: Gamboa, Shéyen. Juste Deboutfr (24) (Paris): 14–18. ISSN 1772-189X. Arxivat de l'original el 2013-10-27.
* 1 2 3 4 5 6 7 8 9 «Sofia BOUTELLA» (en francès). AgencesArtistiques.com. Arxivat de l'original el 25 juliol 2011. [Consulta: 1r gener 2024].
* ↑ Vogel, Joe. «Exclusive: Inside Michael Jackson's "Hollywood"». The Huffington Post, 14-03-2011. Arxivat de l'original el 16 març 2011. [Consulta: 1r gener 2024].
* ↑ Rigby, Sam (7 September 2017). «Watch Take That's music video for 'Get Ready For It'». Attitude (magazine). Arxivat de l'original el 1 January 2023.
* ↑ Furdyk, Brent «Paris Jackson Gets Emotional In Thirty Seconds To Mars' New Video For 'Rescue Me'». Entertainment Tonight Canada, 12-06-2018 [Consulta: 1r gener 2024]. Arxivat 13 de juny 2018 a Wayback Machine.
* ↑ Nolfi, Joey (26 June 2019). «Madonna features shocking mass shooting scene in 'God Control' music video». Entertainment Weekly. Arxivat de l'original el 27 June 2019.
* ↑ Reilly, Nick (10 November 2020). «Dave Grohl on Foo Fighters' 'Shame Shame' video: "It's darker than anything we've ever done"». NME. Arxivat de l'original el 24 July 2021.
* ↑ Masini, Patrice. «Katia the runaway (official video) starring Sofia Boutella», 26-02-2020. [Consulta: 1r gener 2024].
* 1 2 Leonard, Frédéric. «Sofia Boutella – Curriculum Vitae» (en francès). In English via Google Translate. EN TETE – Agence Artistique. Arxivat de l'original el 2012-03-23. [Consulta: 1r gener 2024].
* ↑ «Sofia Boutella: a múltad a jövõd!» (en hongarès). In English via Google Translate. Megatánc, 24-11-2006. Arxivat de l'original el 2011-03-15. [Consulta: 1r gener 2024].
* ↑ Barna, Marthy. «TV2.hu exkluzív: Sofia Boutella titkai» (en hongarès). In English via Google Translate. Megatánc, 24-11-2006. Arxivat de l'original el 2008-01-30. [Consulta: 1r gener 2024].
* ↑ Mitchell, Wendy. «Vertigo ramps up StreetDance, Monsters sequels». Screen International, 14-05-2011. Arxivat de l'original el 2013-11-15. [Consulta: 1r gener 2024].
* ↑ «Monsters: Dark Continent». Protagonist Pictures. [Consulta: 1r gener 2024].
* ↑ Failes, Ian. «Kingsman: not so secret effects», 16-02-2015. [Consulta: 1r gener 2024].
* ↑ «'Kingsman's Sofia Boutella Lands Lead In 'Star Trek 3'». , 10-04-2015 [Consulta: 30 desembre 2023]. Arxivat 2018-06-21 a Wayback Machine.
* ↑ Yamato, Jen «‘Star Trek Beyond’ Director on Avoiding Plot Overlap with ‘Star Wars: The Force Awakens’» (en anglès). The Daily Beast, 15-12-2015 [Consulta: 1r gener 2024].
* ↑ Cohen, Anne. «All Your Favorite Celebrities Give Life To The Most Touching Documentary Of The Year» (en anglès). www.refinery29.com. [Consulta: 1r gener 2024].
* ↑ Kanter, Jake. «Jack O’Connell, Alfie Allen & Dominic West Among Cast For Steven Knight’s BBC Series ‘SAS: Rogue Heroes’» (en anglès americà), 09-03-2021. [Consulta: 1r gener 2024].
* ↑ Kroll, Justin. «Zack Snyder Taps Sofia Boutella To Star In His New Sci-fi Adventure 'Rebel Moon' At Netflix». Deadline Hollywood, 02-11-2021. [Consulta: 1r gener 2024].
* ↑ Grobar, Matt. «Ben Kingsley, Sofia Boutella Join Dave Bautista In Lionsgate Action Comedy The Killer's Game». Deadline Hollywood, 19-05-2023. [Consulta: 1r gener 2024].

## Enllaços externs

* Model Portfolio Arxivat 2017-08-15 a Wayback Machine. a IMG Models